युवक की हत्या के आरोप में दो को आजीवन कारावास
किसीमामूलीकहासुनी की रंजिशन षड्यंत्र के तहत युवक की हत्या शव खुर्दबुर्द करने के मामले में अतिरिक्त जिला सत्र न्यायधीश अराधना साहनी की अदालत ने दो आरोपियों को आजीवन कारावास प्रत्येक को एक लाख 50 हजार रुपए जुर्माने की सजा सुनाई है।
एसपी सुमेर प्रताप सिंह ने बताया कि डिफेंस कॉलोनी कैथल निवासी रामफल (मूल निवासी गांव पाई) के बयान पर थाना कलायत में 21 जून 2014 को दर्ज मामले अनुसार उसका 24 वर्षीय पुत्र योगेश डिफेंंस कॉलोनी निवासी संदीप उर्फ सिगरेट भगत सिंह कॉलोनी निवासी अनिल उर्फ चिन्नी के साथ 16 जून की शाम उनके किसी दोस्त की लड़की के शादी समारोह में शामिल होने की कह कर गया था।
अगली सुबह उसने वापस नहीं लौटने पर जब सिगरेट चिन्नी के घर जाकर पता किया गया तो वे भी घर पर नहीं मिले। 21 जून को रामफल को जानकारी मिली कि गांव सजूमा के तालाब में किसी युवक का शव मिला था। कलायत थाना में रखे कपड़ों की शिनाख्त रामफल उसके परिजनों द्वारा योगेश द्वारा पहने कपड़ों के तौर पर की गई। कैथल अस्पताल के डैड हाऊस में रखा गया शव योगेश का ही मिला।
मृतक के पिता ने आरोप लगाया कि करीब 10/12 दिन पूर्व उपरोक्त दोनों के साथ किसी बात को लेकर हुई कहासुनी की रंजिशन दोनों द्वारा षडयंत्र के तहत हत्या करके शव खुर्दबुर्द करने के लिए तालाब में डाला गया है। एसपी ने बताया पुलिस द्वारा जांच दौरान दोनों उपरोक्त आरोपियों को गिरफ्तार कर वारदात में प्रयुक्त परना स्कूटी तथा बाइक बरामद कर कब्जा पुलिस में ले ली गई। ठोस साक्ष्य जुटाने उपरांत 17 जुलाई को मामला अदालत के सुपुर्द कर दिया गया, जहां पुलिस द्वारा अभियोग की मुस्तैदी से पैरवी की गई।
गवाहों के बयान साक्ष्यों को मध्य नजर रखते हुए अतिरिक्त जिला सत्र न्यायधीश अदालत ने दोनों आरोपियों को भादसं. की धारा 302, 120बी तहत आजीवन कारावास तथा एक-एक लाख रुपए जुर्माना तथा भादसं की धारा 201 अंतर्गत प्रत्येक को 4-4 वर्ष कारावास 50-50 हजार रुपए जुर्माना की सजा सुनाई है।
hin_Deva hin_Deva hin_Deva hin_Deva hin_Deva hin_Deva